મારા પતિ વિશેના સત્યનો અંતે જય થશે એમ જણાવતાં મમ્મી સોનિયા ગાંધીના રાયબરેલી મતવિસ્તારમાં પ્રચાર કરી રહેલી પ્રિયંકાએ કહ્યું હતું કે ‘વિકાસના મુદ્દા પરથી લોકોનું ધ્યાન અર્થહીન મુદ્દાઓ પર આકર્ષિત કરવા માટે BJP દ્વારા વાડ્રાને નિશાન બનાવવામાં આવી રહ્યા છે. ટેલિવિઝન પર મારા પરિવાર વિશે આકરાં વેણ બોલવામાં આવી રહ્યાં છે. મારા પતિ વિશે ઘણું કહેવામાં આવી રહ્યું છે. મને એનું દુ:ખ થાય છે. હું મારાં બાળકોને રોજ કહું છું કે અંતે સત્યનો જય થશે. વળતો ફટકો કેમ મારવો એ હું મારાં દાદીમા ઇન્દિરા ગાંધી પાસેથી શીખી છું.’